Diari Oficial de la Generalitat Valenciana


Sumari del DOGV 10241, del 19-12-2024 (2024/13300)

RESOLUCIÓ de 17 de desembre de 2024, de la Direcció General de Cultura, per la qual es concedixen subvencions destinades a finançar obres de remodelació i construcció de locals socials de les societats musicals de la Comunitat Valenciana el 2024.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10632

Data del DOGV
:   19-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13443

CVE
:   ZJHS-G-8806-05789

Data del document
:   17-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * música
    * equipament social
    * equipament sociocultural
    * cultura

Mitjançant la Resolució de 22 d'octubre de 2024, del director general de Cultura (DOGV de 29.10.2024), es va convocar la concessió de subvencions destinades a finançar obres de remodelació i construcció de locals socials de les societats musicals de la Comunitat Valenciana el 2024.

Estes subvencions es regixen per les bases reguladores aprovades per l'Orde 57/2016, de 21 de setembre, de la Conselleria d'Educació, Cultura i Esport (DOCV núm. 7881, de 26/09/2016), modificades parcialment per l'Orde 41/2017, de 24 d'octubre (DOGV núm. 8166, de 09.11.2017), aprovada igualment per este departament.

Una vegada instruïts els corresponents expedients, la comissió tècnica prevista en la base 4 de les bases reguladores, en sessió celebrada el 29 de novembre de 2024, va efectuar la valoració de les sol·licituds presentades i va proposar la distribució d'estes ajudes. La Subdirecció General de Cultura ha adoptat íntegrament la proposta per a la concessió d'estes subvencions continguda en l'esmentat dictamen de la comissió tècnica. La resolució d'esta convocatòria correspon al director general de Cultura.

Per tot això, a proposta del subdirector general de Cultura i d'acord amb el que es preveu en les bases reguladores d'esta convocatòria,

RESOLC

*Primer*

Concedir les subvencions que s'indiquen en l'annex I d'esta resolució a les societats musicals que figuren en este, per import total de 438.941,48 €, que es finançaran amb càrrec als crèdits del capítol VII del programa 453A00, Promoció i activitat cultural i escènica, línia S0412, aplicació pressupostària B8378.30.97.285U29 dels pressupostos de la Generalitat per a 2024.

*Segon*

No admetre en este procediment les societats musicals que figuren en l'annex II pel motiu esmentat.

*Tercer*

Considerar que ha desistit de la sol·licitud que va presentar la societat musical que s'indica en l'annex III.

*Quart*

1. Els qui resulten beneficiaris d'estes subvencions no hauran d'acceptar-les expressament i podran iniciar l'execució de les obres previstes immediatament després de produir-se la publicació d'esta resolució, si no ho hagueren fet amb anterioritat; hauran de complir totes les obligacions que els corresponen d'acord amb el que s'establix en les bases reguladores esmentades i en la legislació general sobre subvencions.

2. El tràmit de pagament d'estes subvencions s'iniciarà una vegada que els beneficiaris justifiquen l'execució de les obres per a les quals es va sol·licitar l'ajuda. La documentació que ha d'integrar el compte justificatiu a presentar és la indicada en la base 9 de les bases reguladores. El formulari de justificació (annex II) està disponible en la següent URL: [https://www.gva.es/es/inicio/procedimientos?id\_proc=g15734](https://www.gva.es/es/inicio/procedimientos?id_proc=G15734)

3. D'acord amb el que es disposa en l'apartat nové, punt 7, de la Resolució de 22 d'octubre de 2024, del director general de Cultura, per la qual es van convocar estes ajudes, el termini per a presentar la documentació o el compte justificatiu de l'execució de les obres subvencionades finalitza el 31 de gener de 2025.

4. El compte justificatiu es presentarà per mitjans electrònics en la seu electrònica de la Generalitat, a través de la següent URL: [https://www.gva.es/es/inicio/procedimientos?id\_proc=g15734](https://www.gva.es/es/inicio/procedimientos?id_proc=G15734)

D'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, reguladora de la jurisdicció contenciosa administrativa, esta resolució, que posa fi a la via administrativa, podrà ser recorreguda potestativament en reposició, o bé ces podrà plantejar directament un recurs contenciós administratiu en els terminis i davant els òrgans que s'indica a continuació:

El recurs de reposició haurà d'interposar-se davant el conseller d'Educació, Cultura, Investigació i Ocupació en el termini d'un mes a comptar des de l'endemà de la seua publicació.

El recurs contenciós administratiu haurà de presentar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.

  

València, 17 de desembre de 2024

(p. d. Resolució 13.04.2022; DOGV 9328, 29.04.2022)

Miquel Nadal Tárrega

Director general

Esta disposició conté annexos. Consulteu-ne la versió en PDF.